**Nava neuitării**

*Necorupb*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nopțile de toamnă vin pe o cărare

rătăcită-n visul dintr-un gând uitat

printre jertfe false din chemări bizare

răscolite-n vară de un vechi păcat.

Se aud adesea-n vorbe născocite

de amante-ntoarse, fără pașaport,

să ajungă-n taină, pe cărări ferite,

la nava sosită cu soldați în port –

nava neuitării ce mai poartă încă

amintiri cusute-n steagul tricolor,

arborat aseară, pe un colț de stâncă,

unde plâng uitate scene de amor.

Reîntors acasă, de privesc în zare

ca să caut chipul încă neuitat,

fără îndoială..., cred că reapare –

ah, ce fericire, norocos soldat...!